'''Lyd''' er den gentagne forplantning af trykbølger gennem [[luft]] eller andre stoffer<ref>https://denstoredanske.lex.dk/lyd Den Store Danske, "Lyd", flere forfattere, besøgt den 18/6-2019 kl. 15:00</ref>. Som andre bølger kan disse trykbølger beskrives ved deres frekvens, dvs. antallet af bølger per tidsenhed (Hz eller s<sup>-1</sup>). Et normalt menneske kan høre lyde i frekvensområdet fra 20 [[Hertz|Hz]] til cirka 20000 Hz<ref>https://illvid.dk/fysik/lyd-er-vibrationer-i-luften Illustreret Videnskab, "Bliv klogere på lyd", Besøgt den 18/6-2019 kl. 15:03</ref>. Desuden kan bølger beskrives ved deres bølgelængde, som er afstanden fra bølgetop til bølgetop. Bølgelængden står i et omvendt forhold til frekvensen, idet frekvensen kan beregnes som lydens hastighed divideret med bølgelængden. Endelig kan lydbølger beskrives ved deres styrke (amplitude). Amplituden vil angive lydstyrken, som ofte måles i [[Decibel|dB (decibel)]]<ref>https://www.arbejdsmiljoweb.dk/stoej_lys_og_luft/stoej-paa-arbejdspladsen/fakta-om-stoej/forstaa-db-skalaen BFA, "Bliv klogere på lyd", besøgt den 18/6-2019 kl. 15:00</ref>.
Musik Fysik Videnskab Naturvidenskab